“Хәтер яҡтыһы” рубрикаһындағы “Башҡортомдоң аҫыл ҡыҙы Фәрхиназ” тигән мәҡәләлә Гөлназ Ҡотоева 1910 йылда С.М. Проскудин-Горский тарафынан Башҡортостанда төшөрөлөп, әле Америкала һаҡланған фотоның тарихын бәйән итә. Ғәжәйеп бер осраҡлылыҡмы, әллә күктәр ҡушыуымы, бер быуаттан фотола һынландырылған ҡатындың бүләһе икенсе ҡитғала уны табып аптрып ҡала. Йор һүҙле, сәсән телле, ҡулынан һәр төрлө эш килгән сая һылыу Фәрхиназ Борханованың үҙе һәм әлеге көндә ил күрке булып йәшәгән нәҫеле хаҡындағы яҙма – был һаныбыҙҙың үҙенсәлекле биҙәге.